На основание Заповед № РД-01-900/05.04.2018 г. на Кмета на Община Русе и в изпълнение на чл. 5 ал. 2 и чл. 6 от Правилника на Програма „Култура“ на Община Русе, приет от Общински съвет – Русе, **Община Русе обявява конкурс за финансиране на проекти в областта на изкуството и културата от бюджета на Община Русе в две основни направления:**

1. Международни фестивали в областта на изкуствата;

2. Малки творчески проекти в областта на изкуствата и културата.

Документи за запознаване с условията и за кандидатстване:

1. Правилник на Програма „Култура“ на Община Русе за финансиране на проекти в областта на изкуствата и културата;

2. Формуляр за кандидатстване;

3. Формуляр за бюджет;

4. Таблица с критерии за оценка на проектите;

5. Формуляр за финален отчет;

6. Декларация за приложимостта на правилата за държавните помощи;

7. Декларация за минимални помощи по образеца, утвърден от Министъра на финансите, публикуван на сайта: <http://stateaid.minfin.bg/bg/page/7> за проектите, които включват и стопански дейности, при които приходите могат да надвишат разходите за изпълнение на дейностите и които организационно и счетоводно не могат да се отделят от нестопанските дейности.

Образци на документите за кандидатстване са поместени в интернет страницата на Община Русе: [www.ruse-bg.eu](http://www.ruse-bg.eu).

Максималният размер за финансиране на едно проектно предложение в направление Международни фестивали е 12 000 лв., а в направление Малки творчески проекти – 3 000 лв.

Информационен ден: **16 април 2018 г., от 11 ч., в зала „Култура“, ул. „Цариброд“ 3**

Краен срок за представяне на документите за участие по чл. 34 от Правилника – **11 май 2018 г., в Деловодството на Община Русе.**

Тел. за контакти: 082 506 512, 082 506 506